
Textul broşurii reproduce articolul cu acelaşi 
titlu, semnat de Părintele Cleopa, apărut în 
revista „Teologie şi Viată" nr. 1 -6/2000. 
Editura Trinitas, laşi, 2003 


Mi se pare că pricinile pentru care trăim pe 
acest pământ sunt multe. Dar din cele multe voi 
însemna aici pe acestea: 

întâia pricină pentru care nos trăim pe 
pământ este că nu am fost vrednici să trăim în 
Rai. Şi de aceea am fost izgoniţi pe pământ, 
pentru că am călcat porunca lui Dumnezeu 
(Fac. 3, 6, 12, 23). 

A doua pricină este pentru a ne face cano¬ 
nul aici pe pământ întru necazuri şi sudoarea 
feţii până la moarte (Fac. 3,17-19). 

A treia pentru ca împlinind binecuvântarea 
lui Dumnezeu să crească şi să se înmulţească 

oamenii pe pământ (Fac. 1, 28). 

A patra pentru ca oamenii să stăpânească 

pământul şi toate vieţuitoarele cele făcute de 

Dumnezeu, în apă, în aer şi pe pământ (Fac. 1,26). 

A cincea pentru ca să păzim poruncile lui 

Dumnezeu aici pe pământ unde am fost izgoniţi 

şi prin păzirea lor să intrăm iarăşi în patria 
noastră cea veche. Raiul (Mat. 19, 17; Num. 
15,40; Col. 1, 13). 

A şasea pentru ca prin păzirea poruncilor 
lui Dumnezeu să ne mântuim (Ps. 3, 8; 36, 39; 

I loan 2, 25; I Tim. 4, 8; Ioan 5, 24). 

A şaptea pentru ca să facă oamenii voia lui 
Dumnezeu „precum în cer aşa şi pe pământ” 
(Mat. 6, 10; 26, 39; Lc. 22, 42). 

A opta pentru ca să-L iubim pe Dumnezeu 
din toată inima noastră, din tot cugetul nostru 
şi din toată puterea noastră (Deut. 6, 5; Mat. 
22, 37-38). 

A noua pentru ca din iubirea noastră faţă de 
Dumnezeu să-I păzim poruncile Lui şi să ne 
facem locaş lui Dumnezeu, după cea scrisă: 
„Cel ce are poruncile Mele şi le păzeşte pe ele, 
acela este care Mă iubeşte; iar cei ce Mă iubeşte 
pe Mine va fi iubit de Tatăl Meu şi-l voi iubi şi 
Eu şi Mă voi arăta lui”. $i iarăşi: „Dacă Mă 
iubeşte cineva, va păzi cuvântul Meu, şi Tatăl 
Meu îl va iubi pe el, şi vom veni la el şi vom 
face locaş la ei (Ioan 14, 21-23; I Ioan 5, 2; 

II loan 5, 6). 

A zecea pricină pentru care trăim pe pământ 
este spre a împlini Legea lui Dumnezeu prin a 
ne iubi unii pe alţii şi pe aproape e ca pe noi 
înşine, deoarece dragostea este împlinirea Legii 
(Rom. 13, 8-10). 

A unsprezecea este pentru ca să trăim pe 
acest pământ ca fraţii şi ca familie împreună cu 
toate popoarele lumii, deoarece avem acelaşi 
Tată în ceruri, după cum spune Scriptura: Oare 
nu este un singur părinte pentru noi toţi? Nu 
ne-a creat oare pe noi un singur Dumnezeu? Şi 
iarăşi: „Un Dumnezeu şi Tatăl tuturor, Care 
este peste toate şi prin toate şi întru noi toţi” 
(Efes. 4, 6). 

A douăsprezecea pentru ca să ne veselim cu 
nădejdea mântuirii noastre, cugetând pururea la 
Taina Iconomiei în Trup a Domnului Dum¬ 
nezeu şi Mântuitorului nostru Iisus Hristos, 
care a mântuit lumea prin împreuna lucrare a 
celor patru însuşiri ale Sale: 

Bunătatea Sa cea desăvârşită, 
înţelepciunea Sa cea desăvârşită, 

Dragostea Sa cea desăvârşită, 

Puterea lui cea desăvârşită, după cum zic 
despre aceasta purtătorii de Dumnezeu Părinţii 
noştri Maxim Mărturisitorul şi (irigore de 
Nyssa. Căci bunătatea lui Dumnezeu s-a arătat 
prin aceea că nu a trecut cu vederea zidirea Sa 
cea zdrobită de diavolul, ci miloşiivindu-se de 
a doua oară o a zidit pe ea. înţelepciunea, că a 
izvodit chipul zidirii de-a doua oară, şi al vin¬ 
decării. Dreptatea, că nu cu tiranie a făcut 
mântuirea omului celui ce de voie se stăpânea 
de păcate şi de diavolul. Iar puterea, că nu a 
îngăduit desăvârşit să slăbească firea omeneas¬ 
că cea coruptă în Rai, făcând-o astfel îndemâ¬ 
natică de a se putea reînnoi spre mântuire la 
plinirea vremii (Vezi la Sf. Nicodim Aghioritul, 
„Paza celor cinci simţuri”, cap. XI despre „Tai¬ 
na Iconomiei în Trup a Domnului ”, pp. 383-384, 
M-rea Neamţ, 1826). 

A t reisprezecea pricină pentru care trăim pe 
pământ este pentru ca prin privirea zidirilor 
celor făcute de Dumnezeu şi prin înţelegerea cea 
despre buna orânduială a mişcăr i i lor, ca printr-o 
oglindă să privim cu mintea la Ziditorul lor şi să-I 
cunoaştem veşnica Lui putere şi Dumnezeire 

(Rom. 1, 20; Ps. 17, 1-2; Intel, lui Solomon 13, 
3-5, Is. Sirah 42,20-22; 43,1-7 ş.a.). 

A pat usprezecea pricină pentru care trăiesc 
oamenii pe pământ este ca ei, prin bogoslovia 
cea adeveritoare şi prin cea tăgăduitoare (sau 
cum i se mai zice catafatică - pozitivă şi apo- 
fatică - negativă), pururea să cunoască pe 
Dumnezeu şi minunile Lui din toată zidirea şi 
din aceasta pururea să se îndemne a-L iubi pe 
El şi a-L lăuda neîncetat (I Tes. 5, 17; Ps. 33, 1). 
Deoarece, după dumnezeiescul Părinte Maxim 
Măi tui isitorul, Dumnezeu şi toate se zice şi este 
cu dumnezeiască cuviinţă ca un pricinuitor al 
tuturor (adică după bogoslovia cea adeveri¬ 
toare), şi nimic din toate nu este, fiind mai pre¬ 
sus de fiinţă (după bogoslovia cea tăgădu¬ 
itoare). Zice încă cu împreună glăsuire şi 
dumnezeiescul Părinte Dionssie Areopagitul că 
,J)umnezeu şi din toate cele ce sunt se laudă 
după asemănarea tuturor cărora este pricinuitor. 
Şi este iarăşi prea dumnezeiască cunoştinţă a 
lui Dumnezeu ceea ce prin necunoştinţă se 
cunoaşte, după unirea cea mai presus de 
minte”. Şi iarăşi: ,J)umnezeu şi întru toate toate 

este şi întru nimeni nimic. Şi dintru toate tu¬ 
turor se cunoaşte, şi din nimic nimănui” (Sf. 
Dionisie Areopagitul, cap. 7 din ,£)espre dum- 
nezeieştile numiri”. Vezi şi la Sf. Nicodim 
Aghioritul, op. cit., pp. 359-360). Deci toţi cei 
ce trăiesc pe pământ sunt datori a-L cunoaşte şi 
a-L lăuda pe Ziditorul lor şi a toată tâptura. 
Dumnezeu, şi în cele ce II înţeleg din zidiri şi 
din Sfintele Scripturi să-L laude pe El ziua şi 
noaptea (Ps. 41, 1-2). Iar în cele ce covârşesc 
pe a lor minte să-L slăvească prin spaimă şi 
minune, deoarece cele mai presus de minte, de 
minunare şi de spaimă sunt pricinuitoare. Apoi 
să înţeleagă că zidirea lui Dumnezeu este tâl- 
cuire a Scripturii, iar Scriptura este tâlcuire a 
zidirii (Sf. N. Aghioritul, op. cit., p. 772). 

A cincisprezecea pricină pentru care oa¬ 
menii trăiesc pe pământ este de a se face dum¬ 
nezei după dar, după cea scrisă: „Eu am zis: 
«Dumnezei sunteţi...»” (Ps. 81, 6). Dumnezeu, 
din nemărginita Sa bunătate şi dragoste faţă de 
om, a binevoit de a face pe om alt dumnezeu 
peste toate cele făcute de El. Şi după cum El 
stăpâneşte toate ca Cel ce este Ziditor a toate, 

aşa şi oamenii ca dumnezei după dar să stăpâ¬ 
nească toate cele făcute de El pe pământ. 

A şaisprezecea pricină pentru care trăim pe 
pământ este de a împlini porunca cea dată de 
Dumnezeu Care zice: ,fiţi milostivi, precum şi 
Tatăl vostru este milostiv” (Lc. 6, 36). 

A şaptesprezecea pricină este pentru ca să 
plinim altă poruncă a Mântuitorului Care zice: 
,fiţi, dar, voi desăvârşiţi, precum Tatăl vostru 
Cel ceresc desăvârşit este.” (Mat. 5, 48). 

A optsprezecea pricină este de a sluji lui 
Dumnezeu cu frică şi a ne bucura Lui cu cu¬ 
tremur (Ps. 2,11). 

A nouăsprezecea pricină pentru care oame¬ 
nii trăiesc pe pământ este de a împlini porunca 
cea dată de Mântuitorul de a se iubi unii pe 
alţii precum şi El ne-a iubit pe noi (loan 15, i ), 
şi de a iubi pe vrăjmaşii noştri (Mat. 5, 44». Ca 
prin această iubire să ne facem după putere 
asemenea Lui şi fii ai Tatălui nostru Celui din 
ceruri. Că El face să răsară soarele Său şi peste 
cei răi şi peste cei buni şi trimite ploaie peste 
cei drepţi şi peste cei nedrepţi (Mat. 5, 45; 
Lc. 6, 35-36). 

Şi, in sfârşit, zic că a douăzecea pricină pen¬ 
tru care trăiesc oamenii pe pământ este ca toţi 
împreună să-L laude pe El, după cum Duhul 
sfânt ne învaţă zicând: ,JLăudaţi pe Domnul 
toate neamurile; lâudaţi-L pe El toate popoa¬ 
rele; Că s-a întărit mila Lui peste noi şi ade¬ 
vărul Domnului rămâne în veac ’ (Ps. 116, 1-2). 
Amin! 


R 

Sfaturi şi cuvinte duhovniceşti ale 

Părintelui Cleopa 


1. După ce termina cuvântul de învăţătură. 
Părintele Cleopa zicea: „Mamă, tare mi-i milă 
de voi! Dacă aş avea putere, v-aş lua pe toţi 
într-o traistă să vă duc în rai! în casa voastră să 
nu lipsească căndeluţa şi să ardă zi şi noapte la 
icoana Maicii Domnului”. 

2. Odată a venit un grup de credincioşi la 
sfinţia sa: 

- De unde sunteţi voi, mamă? 

- De la Bârlad. 

- Ei, tocmai de acolo! Voi ştiţi că de când 
v-aţi pus în gând să veniţi la mănăstire, îngerii 
voştri v-au numărat paşii, bănuţii şi osteneala 
voastră? Cu acestea toate îngerii voştri se voi 
prezenta la dreapta judecată, că aceşti bănuţi nu 
i-aţi cheltuit la discoteci, la cârciumi şi la nunţi 
cu lăutari, ci i-aţi dăruit lui Hristos! 

Ei! De-aţi vedea îngerii voştri păzitori lângă 
voi cum sunt, aţi muri de bucurie! 

3. Ia să văd cum faceţi Sfânta Cruce? O 
faceţi voi dreaptă şi mare? în numele Tatălui la 
frunte, al Fiului la piept şi al Sfântului Duh, pe 
umeri! Asta-i Crucea lui Hristos. El a fost răs¬ 
tignit pe Sfânta Cruce, iar cei doi tâlhari au fost 
legaţi cu frânghii pe cruci mai joase. 

Aveţi gnjă de Crucea lui Hristos! Să nu o fa¬ 
ceţi aşa mică, căci atunci cântaţi dtn cobză, şi îm¬ 
bolnăviţi de râs pe toţi diavolii şi-i băgaţi in spital! 

4. Să mergeţi în fiecare Duminică la sfânta 
biserică, să nu lipsiţi niciodată. Dacă lipsiţi trei 
sărbători la rând de la Sfânta Liturghie, vă 
duceţi de vii în iad cu sufletul! 

5. Ştii ce să faci dacă vrei să fii înţelept? 
Du-te la cimitire cu o ltimânărică şi pune-o la 
mormântul tău, al fraţilor tăi, măcar o dată pe 
săptămână, Duminica sau sâmbăta. 

Auzi ce spune dumnezeiescul Părinte loan 
Gură de Aur: „Mergi adesea la morminte, o 

creştine, şi la cimitire. Că dacă adesea vei merge 
acolo, atâta înţelepciune ai a te învăţa că toate 
şcolile filosofice din lume nu te pot învăţa mai 
mult!”. 

Atâta folos ne aduce nouă cimitirul. Pentru 
că vedem că ce-s aceştia azi, suntem noi mâine. 
Nu vezi că ei tac? Dar pururea vorbesc: „Măi 
fraţilor! Ce suntem noi azi, veţi fi voi mâine. Şi 
ce sunteţi voi azi, am fost noi ieri. Dar uite aici 
veniţi. Voi veniţi la noi, nu ne ducem noi la voi”. 

Mergem către veşnicie toţi. Dacă nu-i azi, e 
mâine, e poimâine, dar către mormânt mergem. 
Clipă de clipă. Am avut un ceas, undeva, pe 
unde am trăit eu. Şi avea o sonerie aşa: Groapă- 
groapă-groapă-groapă, groapă-groapă-groapă- 
groapă, groapă-groapă-groapă-groapă... Aşa 
suna eî. Şi totdeauna îmi aducea aminte de groa¬ 
pă. Am avut alt ceas, nu ştiu după câţi ani. A- 
cela nu zicea „groapă”, zicea altfel: „îndată- 
îndată, îndată-îndată, îudată-îndată... Şi ceasul 
m-a învăţat că îndată-îndată plec. Celălalt zicea 
„groapă-groapă”. Dacă aţi face şi voi câte un ceas 
de acesta, să-l aveţi în casă, să vă zică „groapă- 
groapă-groapă-groapă, groapă-groapă-groapă- 
groapă...”, nu v-ar mai trebui alt filosof. 

Că dacă n-am uita groapa, mare fericire ar fi. 
Nu ne-am teme de groapă. Deloc. Dacă ştim c-am 
pus în traistă ce ne trebuie, hai la groapă! Că 
viaţa-i dincolo de mormânt, nu-i aici. Aici e o 
înşelăciune. N-ai văzut? Zilele lui ca umbra trec. 

6. Să faceţi Stanta Spovedanie curată, după 
rânduială! Să luaţi un caieţel, să vă duceţi într-o 
cameră şi să începeţi a vă scrie toate păcatele de 
când eraţi mici. Ştiţi voi de când începe copilul 

să facă păcate? De când pricepe lucrurile. De 
atunci a priceput şi păcatul! 

Să însemnăm toate câte am făcut din prun¬ 
cie. Să nu aşteptăm să ne întrebe preotul, ci noi 
să le spunem. Şi să ne ducem la duhovnic când 
este mai puţin ocupat. Voi ştiţi ce înseamnă o 
spovedanie corectă? Este ca un al doilea botez. 
Parcă ne-am născut a doua oară! 

7. O creştină din Baia Mare a auzit de 
mutarea la Domnul a Părintelui Cleopa. în timp 
ce se pregătea să vină la înmormântare, fiica ei 
i-a zis: „Mamă, l-am visat pe Părintele Cleopa 

în noaptea aceasta că se urca la cer îmbrăcat în 
veşminte albe!”. 

Din aceiaşi ciclu: 


♦ Părintele Cleopa, Despre frica de Dumnezeu şi 

despre dreapta socoteală 

♦ Părintele Cleopa, Despre cunoaşterea de sine şi 

despre Spovedanie 

♦ Părintele Cleopa, Despre pricinile pentru care 

Dumnezeu îngăduie să fim ispitiţi şi despre 
ispitirea din cele 8 părţi a creştinului 

♦ Părintele Cleopa, Despre ispitele celor smeriţi şi 

ale celor mândri, despre conştiinţă, plângere 
şi lacrimi 

♦ Părintele Cleopa, Despre citirea Sfintelor Scripturi 

şi cheia înţelegerii lor. Despre Prooroci şi 
proorocii mincinoşi, despre minuni şi false 
minuni, despre vise şi vedenii 

♦ Părintele Cleopa, Despre moarte, despre Judecata 

de Apoi şi despre iad 

♦ Părintele Cleopa, Despre Rai şi despre desăvâr¬ 

şirea omului 

♦ Părintele Cleopa, Despre cele 7 pricini şi despre 

cele 12 trepte ale păcatului 

♦ Părintele Cleopa, Despre pomenirea morţilor şi 

despre folosul celor 40 de liturghii 

♦ Părintele Cleopa, Rolul femeii în familie, Biserică 

şi societate 











♦ Părintele Cleopa, Despre rugăciune şi treptele ei 

♦ Si ioan Casian, Tămăduirea sufletului de patima 

mâniei 

♦ Sf. Ioan Casian, Patima iubirii de arginţi şi vinde¬ 

carea ei prin milostenie 

♦ Sf. Ioan Casian, Virtutea curăţiei şi a castităţii - 

biruitoare a patimii desirânării 

♦ Sf. Ioan Casian, Virtutea înfrânării - tămădui¬ 

toare a lăcomiei pântecelui 

întâia pricină pentru 
care noi trăim pe pământ 


trăim în Rai. Si de aceea am fost 
izgoniţi pe pământ, pentru că am 
călcat porunca lui Dumnezeu 
(Facerea3,6, 12,23) [...]. 

A douâzecea pricină pentru care 


toţi împreună să-L laude pe El, 
după cum Duhul Sfânt ne învaţă 
zicând: „Lăudaţi pe Domnul toate 
neamurile: lâudaţi-L pe El toate 
popoarele: Că s-a întărit mila Lui 
peste noi şi adevărul Domnului 
rămâne în veac" (Ps. 116, 1-2). 
Amin! 

